15. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.88941 της 1/16 Νοεμ.1976 (ΦΕΚ Β΄1382) Περί λειτουργίας, διαχειρίσεως και λογιστικού του λογαριασμού «Υπουργείον Εσωτερικών– Προμήθεια Οχημάτων και Μηχανημάτων Δήμων και Κοινοτήτων έτους 1976». Έχοντες υπ’ όψει: 1.Τας διατάξεις του Ν.Δ.309/1974 (ΦΕΚ 45.τ.Α΄1974) «περί συστάσεως παρά τω Ταμείω Παρακαταθηκών και Δανείων λογαριασμού υπό τον τίτλον «Υπουργείον Εσωτερικών–Εφόδια Υδρεύσεως». 2.Τον, κατ’ εξουσιοδότησιν του άρθρ.7 του ανωτέρω δ/τος, συσταθέντα δια της υπ’ αριθ.79213/ 28.9.1976 αποφάσεως ημών λογαριασμόν παρά τω Ταμείω Παρακαταθηκών και Δανείων υπό τον τίτλον «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων έτους 1976». 3.Την υπ’ αριθ.64219/17.10.74 απόφασιν του Υπουργείου τούτου, περί καθορισμού διαδικασίας διεξαγωγής δημοσίων μειοδοτικών διαγωνισμών υπό του Υπουργείου Εσωτερικών δια την προμήθειαν οχημάτων, μηχανημάτων, εφοδίων και υλικών προς κάλυψιν των αναγκών των Οργανισμών τοπικής αυτοδιοικήσεως, αποφασίζομεν: Καθορίζομεν τα του τρόπου λειτουργίας, διαχειρίσεως και λογιστικού του λογαριασμού «Υπουργείον Εσωτερικών–Προμήθεια οχημάτων και Μηχανημάτων Δήμων και Κοινοτήτων έτους 1976» και εφεξής, ως ακολούθως: Αρμοδιότητες. Άρθρ.1.-Τα της διαχειρίσεως, λογιστικού και εν γένει κινήσεως, ως και η παρακολούθησις του, δυνάμει του Ν.Δ.. 309/1974 συσταθέντος παρά τω Ταμείω Παρακαταθηκών και Δανείων λογαριασμού υπό τον τίτλον «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων έτους 1976» και εφεξής, ανήκουν εις τας καθ’ ύλην αρμοδίας διευθύνσεις και τμήματα της Γεν. Δ/νσεως Τοπικής Αυτοδιοικήσεως. 2.Εις αρμοδιότητας αυτών, ειδικώτερον, ανήκουν: α.Η κατάρτισις σχετικού προϋπολογισμού. β.Η διενέργεια και κατακύρωσις διαγωνισμών και η υπογραφή συμβάσεων προμηθειών. γ.Η εκτέλεσις του προϋπολογισμού και ειδικωτέρον παν ό,τι αφορά εις τας πληρωμάς εις βάρος του παρά τω Ταμείω Παρακαταθηκών και Δανείων τηρουμένου λογαριασμού του Υπουργείου εις τας υπέρ τούτου εισπράξεις, ως και εις την εν γένει παρακολούθησιν της κινήσεως αυτού. δ.Η κατάρτισις απολογισμού. ε.Ο προγραμματισμός των προμηθειών των οχημάτων, η σύνταξις προδιαγραφών, η αξιολόγησις προσφορών και η εκτέλεσις των συμβάσεων. ς.Ο ελέγχος και η παραλαβή των οχημάτων και μηχανημάτων. ζ.Η μέριμνα παροδόσεως υπό του προμηθευτού των προμηθευομένων οχημάτων και μηχανημάτων εις τους ενδιαφερομένους δήμους και κοινότητας. 3.Εκ των ανωτέρω αρμοδιοτήτων αι υπό στοιχ. (α), (γ) και (δ) ανήκουν, μέχρις εκδόσεως του υπό κατάρτισιν νέου οργανισμού του Υπουργείου, εις το Τμήμα Οικονομικής Διοικήσεως της Διευθύνσεως Τοπικής Αυτοδιοικήσεως, αι δε λοιπαί εις την Τεχνικήν Υπηρεσίαν. (Μετά την σελ.280,30(α) Σελ.280,31 Τεύχος 631-Σελ.47 ΄Εργα και προμήθειες Δήμων και Κοινοτήτων 3.Ε.α.14-15 Κατάρτισις Προϋπολογισμού. Άρθρ.2.-1.Η εν γένει διοίκησις των εσόδων και εξόδων του λογαριασμού Προμηθείας Οχημάτων και Μηχανημάτων Δήμων και Κοινοτήτων του έτους 1976 και εφεξής διενεργείται επί τη βάσει καταρτιζομένου, καθ’ έκαστον έτος, προϋπολογισμού εσόδων και εξόδων, εγκρινομένου δι’ αποφάσεως ημών. 2.Η κατάρτισις του προϋπολογισμού λαμβάνει χώραν προ της ενάρξεως του, εις ο αφορά, οικονομικού έτους, η δε εν αυτώ αναγραφή των εσόδων και εξόδων ενεργείται κατά κατηγορίας. 3.Ο προϋπολογισμός δύναται, κατά την διάρκειαν του οικ. έτους να τροποποιήται, εφ’ όσον τούτο καθίσταται απαραίτητον. Αι τροποποιήσεις εγκρίνονται δι’ ημετέρας αποφάσεως. 4.Η αναγραφή των εσόδων και εξόδων ενεργείται ως κάτωθι: ΕΣΟΔΑ ΕΞΟΔΑ Κατηγορίαι Κατηγορίαι Ι:Τακτικά έσοδα Ι:Τακτικά έξοδα ΙΙ:Έκτακτα έσοδα ΙΙ:Έκτ.έξοδα ΙΙΙ:Λογαρ.τάξεως ΙΙΙ:Λογαρ.τάξεως 5.Εις την κατηγ. Ι των εσόδων εμφανίζονται αι προβλέψεις των καταθέσεων των δήμων και Κοινοτήτων έναντι του αντιτίμου των προμηθευομένων οχημάτων και μηχανημάτων ως και αι οίκοθεν υπό του Υπουργείου ενεργούμεναι παρακρατήσεις, εκ των κατ’ έτος κατανεμομένων αυτοίς εσόδων, δι’ εξόφλησιν δόσεως οφειλής αυτών εκ προμηθείας των εν λόγω οχημάτων και μηχανημάτων. Εις την κατηγ. ΙΙ εμφανιζόνται αι προβλέψεις εκτάκτων ταμιακών διευκολύνσεων, εξ άλλων λογαριασμών. Εις την κατηγ. ΙΙΙ εμφανίζονται αι προβλέψεις εσωτερικής διακινήσεως εσόδων, ήτοι τακτοποίησις παγίων προκαταβολών κλπ. 6.Εις την κατηγ. Ι των εξόδων εμφανίζονται αι προβλέψεις των τακτικών δαπανών ήτοι των δαπανών προμηθείας των οχημάτων και μηχανημάτων. Εις την κατηγ. ΙΙ εμφανίζονται αι προβλέψεις των εκτάκτων δαπανών, ήτοι των επιστροφών αχρεωστήτως εισπραχθέντων, της αποδόσεως υπό μορφήν ταμιακών διευκολύνσεων αναλήφθέντων χρηματικών ποσών κλπ. Εις την κατηγ. ΙΙΙ εμφανίζονται αι προβλέψεις εσωτερικής διακινήσεως εξόδων, ήτοι σύστασις παγίων προκαταβολών κλπ. Σελ.280,32 Τεύχος 631-Σελ.48 Εκτέλεσις Προϋπολογισμού, εισπράξεις, πληρωμαί. Άρθρ.3.-1.Τα έσοδα εισπράττονται υπό του Κεντρικού Καταστήματος και των κατά τόπους Γραφείων του Ταμείου Παρακαταθηκών και Δανείων, πιστώσει του παρ’ αυτώ σχετικού λογαριασμού υπό τον τίτλον «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων έτους 1976». 2.Τα σχετικά γραμμάτια εισπράξεως υποβάλλονται υπό των καταθετών εις το Υπουργείον και αποτελούν στοιχείον δια την χορήγησιν του οχήματος. 3.Αι εις βάρος των πιστώσεων του Προϋπολογισμού πραγματοποιούμεναι πληρωμαί των οικείων εξόδων, ενεργούνται βάσει χρηματικών ενταλμάτων εκδιδομένων υπό των κατά τα εν άρθρ.1 παρ.3 αρμοδίου τμήματος, υπογραφομένων υφ’ υμών ή των αρμοδίων εξουσιοδοτημένων υπαλλήλων. 4.Τα εντάλματα συντάσσονται εις τριπλούν, επί εντύπων αποκοπτομένων εκ στελέχους. Εκ τούτων το πρώτον είναι το πρωτότυπον, το οποίον αποστέλλεται εις το Ταμείον Παρακαταθηκών και Δανείων προς εξόφλησιν, το δεύτερον (αντίγραφον), εις ο επισυνάπτονται τα σχετικά δικαιολογητικά και το τρίτον στέλεχος του εντάλματος: Προς διάκρισιν από του πρωτοτύπου επί των δύο τελευταίων τίθενται δια κεφαλαίων γραμμάτων, αντιστοίχως, αι ενδείξεις «ΑΝΤΙΓΡΑΦΟΝ» και «ΣΤΕΛΕΧΟΣ». 5.Η έκδοσις των ενταλμάτων ενεργείται επί τη βάσει πλήρων δικαιολογητικών, νομιμοποιούντων την υποχρέωσιν πληρωμής της σχετικής δαπάνης, σημειουμένων περιληπτικώς επί των ενταλμάτων. 3.Ε.α.15 ΄Εργα και προμήθειες Δήμων και Κοινοτήτων Εντάλματα προπληρωμής Άρθρ.4.-1.Προκειμένου περί δαπανών, ων, λόγω της φύσεώς των ή επελθούσης ανάγκης ή άλλης αιτίας, δεν καθίσταται δυνατή η δια τακτικών ενταλμάτων πληρωμή, επιτρέπεται η έκδοσις χρηματικών ενταλμάτων προπληρωμής, επ’ ονόμαται μονίμων υπαλλήλων του Υπουργείου, δι ων τίθενται εις την διάθεσιν αυτών τα απαραίτητα δια την πληρωμήν των δαπανών ποσά. 2.Εντάλματα προπληρωμής δύνανται να εκδίδωνται εις βάρος οιασδήποτε πιστώσεως του προϋπολογισμού. 3.Η έκδοσις εκάστου εντάλματος προπληρωμής ενεργείται δι’ αποφάσεως ημών, δι’ ης ορίζεται ο υπόλογος, αι καταβλητέαι δαπάναι, η προθεσμία αποδόσεως λογαριασμού και τα λοιπά σχετικά στοιχεία. Επί της εν γένει διαχειρίσεως των ούτως εκδιδομένων ενταλμάτων  έχουν ανάλογον εφαρμογήν αι περί προπληρωμών διατάξεις του Δημοσίου Λογιστικού. Δικαιολογητικά Δαπανών Άρθρ.5.-1.Προ πάσης ενεργείας δια την εκτέλεσιν οιασδήποτε δαπάνης εις βάρος του προϋπολογισμού απαιτείται έγκρισις ημών ή του εξουσιοδοτουμένου προς τούτο υπηρεσιακού οργάνου. 2.Η ως άνω έγκρισις παρέχεται δι’ ιδίας αποφάσεως, εν η αναγράφονται: α.Αι διατάξεις εις ας στηρίζεται η δαπάνη. β.Το είδος και η αιτία της δαπάνης. γ.Το ύψος της προκαλουμένης επιβαρύνσεως του προϋπολογισμού. δ.Το οικείον κεφάλαιον και άρθρον του προϋπολογισμού το οποίον βαρύνει η δαπάνη ως και το οικονομικόν έτος εις ο αναφέρεται ο προϋπολογισμός. 3.Προκειμένου περί δαπανών προμηθείας οχημάτων και μηχανημάτων απαιτούνται δια την πληρωμήν τα ακόλουθα δικαιολογητικά: α)Πρακτικόν του διενεργηθέντος σχετικού διαγωνισμού, εφ’ όσον διενεργήθη τοιούτος, μετά των σχετικών προσφορών, η σχετική κατακυρωτική απόφασις και σύμβασις ή δήλωσις του προμηθευτού περί αποδοχής των όρων της κατακυρωτικής αποφάσεως, υπέχουσα θέσιν και ισχύν συμβάσεως. β)Πρωτότυπον εξωφλημένον τιμολόγιον του προμηθευτού. γ)Πρωτόκολλον ποιοτικής και ποσοτικής παραλαβής της οικείας επιτροπής. Προμήθεια οχημάτων και μηχανημάτων Άρθρ.6.-1.Άπασαι αι εις βάρος του προϋπολογισμού του λογαριασμού οχημάτων και μηχανημάτων προγραμματιζόμεναι δι’ έκαστον έτος προμήθειαι εντάσσονται εις το ετήσιον πρόγραμμα προμηθειών του Υπουργείου δια λογαριασμόν των Ο.Τ.Α. και μέσω αυτού εις το υπό του Υπουργείου Εμπορίου Υπηρεσίας Προγράμματος Προμηθειών καταρτιζόμενον Ενιαίον Πρόγραμμα Κρατικών Προμηθειών. 2.Μετά την έγκρισιν του ανωτέρω προγράμματος το Υπουργείον προέρχεται εις την διενέργειαν των σχετικών διαγωνισμών κατά την δια της υπ’ αριθ.64219/17.10.74 αποφάσεως ημών καθορισθείσαν διαδικασίαν. 3.Μετά την κατακύρωσιν του διαγωνισμού υπό του Υπουργείου Εσωτερικών, και προ της υπογραφής της σχετικής συμβάσεως προμηθείας, ο οικείος φάκελος του διαγωνισμού αποστέλλεται εις το Υπουργείον Εμπορίου δια την έγκρισιν του αποτελέσματος τούτου (διαγωνισμού) δια κοινής αποφάσεως των Υπουργών Εμπορίου και Βιομηχανίας. Κατάρτισις απολογισμού Άρθρ.7.-1.Άμα τη λήξει εκάστου οικονομικού έτους, συντάσσεται υπό του αρμοδίου τμήματος απολογισμός, εν ω εμφανίζονται τα αποτελέσματα εκτελέσεως του προϋπολογισμού του λήξαντος έτους. 2.Ο απολογισμός ούτος, μετά πάντων των δικαιολογητικών της σχετικής διαχειρίσεως, υποβάλλεται προς έλεγχον εις το Ελεγκτικόν Συνέδριον κατά τας διατάξεις του Ν.Δ.1265/1972. Παραλαβή–Παράδοσις οχημάτων Άρθρ.8.-Μετά την υπό της οικείας επιτροπής του Υπουργείου ποσοτικήν και ποιοτικήν παραλαβήν των οχημάτων και μηχανημάτων ειδοποιούνται οι Ο.Τ.Α., οίτινες δι’ εξουσιοδοτημένου υπαλλήλου παραλαμβάνουν ταύτα εκ του προμηθευτού, όστις αποστέλλει εις το Υπουργείον σχετικήν απόδειξιν παραλαβής. Τηρούμενα βιβλία διαχειρίσεως Άρθρ.9.-1.Δια την λογιστικήν παρακολούθησιν της κινήσεως του λογαριασμού τηρούνται τα κάτωθι βιβλία κατά ημερολογιακόν έτος, άτινα αριθμούνται και θεωρούνται υπό του Διευθυντού της οικείας Διευθύνσεως. α)Βιβλίον Εσόδων. β)Βιβλίον Εξόδων και πληρωμών. 2.Εις το βιβλίον εσόδων καταχωρούνται τα συνολικώς κατά μήνα κατατιθέμενα υπό των Ο.Τ.Α. ποσά δια την προμήθειαν οχημάτων και μηχανημάτων, αι υπό του Υπουργείου ενεργούμεναι οίκοθεν παρακρατήσεις οφειλών των Ο.Τ.Α. (δόσεις) εκ των κατανεμομένων αυτοίς εσόδων, τα εξ επιστροφής χρημάτων εξ ενταλμάτων προπληρωμής και εκ Ταμιακών διευκολύνσεων εξ άλλων λογαριασμών ποσά, ως και τα τοιαύτα εξ επιστροφής αχρεωστήτων καταβληθέντων, ως ταύτα εμφανίζονται εις τας υπό του Ταμείου Παρακαταθηκών και Δανείων αποστελλομένας κατά μήνα εις το Υπουργείον καταστάσεις κινήσεως του λογαριασμού και τας συνημμένας αυταίς αναλυτικάς καταστάσεις εις ας θα εμφαίνεται ο κα(Μετά την σελ.280,32) Σελ.280,33 Τεύχος 631-Σελ.49 ΄Εργα και προμήθειες Δήμων και Κοινοτήτων 3.Ε.α.15 ταθέτης δήμος ή κοινότης, ο αύξων αριθμός γραμματίου εισπράξεως και το κατατιθέμενον ποσόν. Εις το βιβλίον εξόδων καταχωρείται πάσα εντελλομένη πληρωμή εις βάρος του ως άνω λογαριασμού. Η παρούσα, ης η ισχύς άρχεται από του οικονομικού έτους 1976 (1.1.1976), δημοσιευθήτω δια της Εφημερίδος της Κυβερνήσεως.